
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 655 

17 Μαρτίου 2014 


ΑΠΟΦΑΣΕΙ Σ 

Αριθμ. Οικ. 6157/24 

Τέλη λειτουργίας υδατοδρομίου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ - ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 48 του Ν. 4146/2013 με 
τίτλο «Διαμόρφωση φιλικού αναπτυξιακού περιβάλλο¬ 
ντος για της Στρατηγικές και Ιδιωτικές Επενδύσεις και 
άλλες διατάξεις» (ΦΕΚ Α' 90/2013). 

2. Τις διατάξεις του Ν.Δ. 714/1970 με τίτλο «Περί Υπη¬ 
ρεσίας Πολιτικής Αεροπορίας» (ΦΕΚ Α' 238/1970), όπως 
τροποποιήθηκε και ισχύει. 

3. Το Π.Δ. 118/2013 «Ιδρυση Υπουργείου Υποδομών, Με¬ 
ταφορών και Δικτύων - Μετονομασία του Υπουργείου 
Ανάπτυξης, Ανταγωνιστικότητας, Υποδομών, Μεταφο¬ 
ρών και Δικτύων σε Υπουργείο Ανάπτυξης και Ανταγω¬ 
νιστικότητας» (ΦΕΚ Α' 152/25-6-2013). 

4. Το Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ Α' 153/25-6-2013). 

5. Την υπ’ αριθμ. Υ48 απόφαση «Καθορισμός αρμοδι¬ 
οτήτων του Αναπληρωτή Υπουργού Οικονομικών Χρή¬ 
στου Σταϊκούρα» (ΦΕΚ Β' 2105/9-7-2012). 

6. Την υπ’ αριθμ. 329 απόφαση «Καθορισμός αρμοδιο¬ 
τήτων Υφυπουργού Υποδομών, Μεταφορών και Δικτύων 
Μιχαήλ Παπαδόπουλου» (ΦΕΚ Β' 1655/4-7-2013) όπως 
έχει τροποποιηθεί με την υπ’ αριθμ. 1208/10-7-2013 Όμοια 
(ΦΕΚ Β' 1718). 

7. Την ανάγκη καθορισμού των υπόχρεων απόδοσης 
του τέλους, του τρόπου και του χρόνου απόδοσής του, 
τυχόν απαλλαγών εκ του τέλους λειτουργίας υδατο¬ 
δρομίου, καθώς και των κυρώσεων εκπρόθεσμης, ανα¬ 
κριβούς ή μη αποδόσεως του τέλους κατ’ εφαρμογή 
του άρθρου 48 του Ν. 4146/2013. 

8. Το γεγονός ότι από την εφαρμογή της παρούσας 
απόφασης, δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1. Το τέλος λειτουργίας υδατοδρομίου, ποσοστού 
πέντε τοις εκατό (5%) επί του καθαρού ναύλου ανά 


επιβάτη, υπέρ του Ελληνικού Δημοσίου, επιβάλλεται στα 
εισιτήρια των επιβατών που προσθαλασσώνονται σε ή 
αποθαλασσώνονται από υδατοδρόμιο και εισπράττεται 
με ευθύνη αυτών που εκδίδουν τα εισιτήρια, είτε πρό¬ 
κειται για αεροπορικές εταιρίες, είτε για τα συνεργα- 
ζόμενα με αυτές τουριστικά ή ναυτικά πρακτορεία και 
συναφείς επιχειρήσεις. 

2. Το τέλος αποδίδεται με ευθύνη της αεροπορικής 
εταιρείας και κατατίθεται εντός του πρώτου δεκαπεν¬ 
θημέρου του επόμενου μηνάς στον τραπεζικό λογα¬ 
ριασμό 23/200548 της Τράπεζας της Ελλάδος (ΙΒΑΝ 
ΟΡ 9001000230000000000200548 - 3ΝΛ/ΙΡΤ: ΒΝΘΒΘΒΑΑ) 
και εισάγεται στον Κωδικό Αριθμό Εσόδου 3829 «Λοιπά 
Ειδικά Έσοδα» του Κρατικού Προϋπολογισμού. 

3. Το Ελληνικό Δημόσιο, ως δικαιούχος του ανωτέ¬ 
ρω τέλους, δύναται, για τη διαπίστωση της κανονικής 
βεβαίωσης είσπραξης και απόδοσης του τέλους, να 
προβαίνει στον έλεγχο των δικαιολογητικών που βρί¬ 
σκονται στα χέρια των υπευθύνων για την είσπραξη 
και την απόδοσή τους. 

4. Απαλλάσσονται από την επιβολή του τέλους οι εξής: 

α) Παιδιά έως πέντε (5) ετών. 

β) Ασθενείς και οι συνοδοί τους των οποίων η μετα¬ 
φορά πραγματοποιήθηκε από το Ε.Κ.Α.Β., τις Ένοπλες 
Δυνάμεις ή νόμιμα αδειοδοτημένους φορείς αεροδια- 
κομιδής στο πλαίσιο διενέργειας εκτάκτων πτήσεων. 

γ) Επιβάτες υδροπλάνου που προσθαλασσώνεται 
λόγω έκτακτης ανάγκης, βλάβης ή/και κακών καιρικών 
συνθηκών σε άλλο από το προγραμματισμένο υδατο¬ 
δρόμιο. 

5. Για τη μη είσπραξη, τη μειωμένη είσπραξη ή την 
καθυστέρηση απόδοσης του τέλους από τον υπόχρεο, 
ο Υπουργός Οικονομικών δύναται με απόφασή του να 
επιβάλλει σωρευτικά ή μία από τις κάτωθι κυρώσεις: 

α) Απαγόρευση της αποθαλάσσωσης υδροπλάνου μέ¬ 
χρι της ολοσχερούς απόδοσης του οφειλόμενου τέλους. 

β) Επιβολή προστίμου ανερχόμενου μέχρι το εικοσα- 
πλάσιο (20πλάσιο) της αξίας του μη εισπραχθέντος ή 
καθυστερημένα αποδοθέντος τέλους. 

γ) Τροποποίηση του τρόπου καταβολής του τέλους 
από την αεροπορική εταιρία. 

6. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 








10088 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 27 Φεβρουάριου 2014 

οι ΥΠΟΥΡΓΟΙ 


ΑΝΑΠΛ. ΥΠΟΥΡΓΟΣ 
ΟΙΚΟΝΟΜΙΚΩΝ 

ΧΡΗΣΤΟΣ ΣΤΑΪΚΟΥΡΑΣ 


ΥΦΥΠ. ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

ΜΙΧΑΗΛ ΠΑΠΑΔΟΠΟΥΛΟΣ 


ΝΑΥΤΙΛΙΑΣ ΚΑΙ ΑΙΓΑΙΟΥ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 

